Slatki snovi

Beta Marović živjela je u Osijeku. Organizirala je slavlje u svojoj novoj kući jer se preselila iz zgrade. Na slavlje je pozvala svoje najbliže prijatelje. Za vrijeme slavlja svi su čuli neke nepoznate zvukove s tavana, ali nisu se obazirali. Nakon slavlja Beta se htjela odmoriti čitajući knjigu o obiteljskom putovanju. Dok je čitala, bila je jako umorna pa se odlučila uputiti u krevet. Nije mogla zaspati jer su ju budili prigušeni glasovi s tavana. Zadnje dvije noći isto to joj se događalo i nije više mogla izdržati pa je zamolila pomoć od svog novog susjeda koji je bio psihijatar. Susjed joj je rekao da ima paralizu sna. Kad je došla na posao, isti dan rekla je svom šefu tu novost i šef joj je dao otkaz. Bila je tužna i šokirana zbog otkaza i pokušala je naći novi posao, ali bez uspjeha. Sljedeće noći opet nije mogla zaspati pa je odlučila istražiti paralizu sna na internetu, a tamo je pisalo da paraliza sna u nekim slučajevima može završiti smrću. Htjela je razbistriti misli od svega pa je odlučila otići u šetnju. Bilo je kasno navečer pa je uzela svjetiljku sa sobom. Primijetila je crnu sjenu nedaleko iza sebe. Sjena je bila visoka i mršava. Instinktivno je počela trčati, a sjena je počela trčati za njom. Sjena ju je uhvatila i dodirnula kažiprstom u čelo. Istog trenutka probudila se na podu pored svog kreveta znojna, izmorena i živčana, ali u svom starom stanu. Otišla je u kupaonicu i zagledala se u crveni ožiljak na čelu, sva preplavljena strahom. Od tog dana uvijek se boji zaspati jer još uvijek ne zna šta se zapravo dogodilo u tom snu.

Alesia Bonassin i Frida Vučak, 7.a